Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: 5/1990. (IV. 12.) KöHÉM rendelet (a továbbiakban: ER.)
Paragraph Index: 1614

(2) Az ER. 4. §-ának (5) és (6) bekezdései helyébe a következő rendelkezések lépnek: „(5) A típusbizonyítvány a kiadásának feltételéül a közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KöHÉM rendeletben (a továbbiakban: MR.) meghatározott követelmények teljesítéséig érvényes, azonban a mezőgazdasági vontatóra és pótkocsijára, a lassú járműre és pótkocsijára, valamint a munkagépre kiadott típusbizonyítvány a kiadásától számított legfeljebb 3 évig érvényes. A KKF a típusbizonyítvány kiadásakor, illetőleg — az MR.-ben foglalt követelmények megváltozása esetén — utólag az érvényességi időtartamot korlátozhatja.

Source: https://magyarkozlony.hu/hivatalos-lapok/5f0f705143d926a8e555bc88cabca66980dcccd9/dokumentumok/2d36f8178af80aa8f566dcc14be617a30bc46a3d/letoltes